










Druga obravnava

Na podlagi 61. člena v povezavi z 99. členom Zakona o prostorskem načrtovanju (ZPNačrt, Uradni list RS, št. 33/07, 70/08-ZVO-1B in 108/09 ZPNačrt-A, 80/10), 29. člena Zakona o lokalni samoupravi (Uradni list RS, št. 94/07, 27/08) ter 101. člena Statuta Občine Izola (ur.objave št. 15/99 in 17/12) je Občinski svet Občine Izola na 21. redni seji dne 26.9.2013 sprejel  
O D L O K
O SPREMEMBAH IN DOPOLNITVAH ODLOKA O ZAZIDALNEM NAČRTU 

PREŠERNOVA – DREVORED 1. MAJA V IZOLI

I. UVODNE DOLOČBE

1. člen

(1) S tem odlokom se spremeni in dopolni Odlok o zazidalnem načrtu Prešernova – Drevored 1. maja (Uradne objave občine Izola št. 16/94, 13/99, 5/05 in 17/06; v nadaljevanju: odlok).

(2) Sprememba ZN se nanaša na območje predvidenega območja otroškega vrtca v ureditvenem območju B1. Predvidena je ohranitev obstoječega stanovanjskega objekta na Kosovi ulici, na parceli št.: št. 2048 k.o. 2626 Izola
(3) Spremembo zazidalnega načrta Prešernova – Drevored 1. maja za ureditveno območje B1 – otroški vrtec je izdelalo podjetje ARHITEKT, Aljoša Trebše s.p. pod številko U-01/13

 (4) Zazidalni načrt Prešernova – Drevored 1. maja ob smiselnem upoštevanju vseh sprememb in dopolnitev sestavljajo tekstualni in grafični del osnovnega zazidalnega načrta (Ur. Objave št. 16/94, 13/99, 5/05 in 17/06) in spremembe določene s tem odlokom. Tekstualni in grafični deli zazidalnega načrta se medsebojno dopolnjujejo.

2. člen

Sprememba zazidalnega načrta vsebuje tekstualni in grafični del.
(1) Tekstualni del:
· odlok

· tekstualna obrazložitev

(2) Grafični del vsebuje merila, pogoje in rešitve, prikazane na katastrskih načrtih ter načrtih idejnih zasnov za območje spremembe:
· Izsek iz prostorskih sestavin dolgoročnega plana občine Izola za obdobje 1986-2000, M=1:5000
· Izris iz ZN (Ur. objave občine Izola št. 16/94, 13/99), M=1:500
· Prikaz meje ureditvenega območja na topografskem načrtu, M=1:1000
· Prikaz notranjih ureditvenih območij, M=1:2000

· Prikaz območij sprememb in dopolnitev na topografskem načrtu, M=1:2000

· Ureditvena situacija, M1:500

· Načrt gradbenih parcel na DKN, M1:500
3. člen
(1) Območje spremembe obsega parcele, ali dele parcel št. 2048, 2047, 2049/1, 2046, 2044/2 in 2045 v k.o. 2626 Izola.

(2) Grafično je meja prikazana na katastrskem in topografskem načrtu iz 2. člena tega odloka.

4. člen 

Besedilo 4. člena odloka za območje B1 se črta in nadomesti z novim besedilom, ki se glasi:
»Območje B1:

Območje med Prešernovo cesto, Kosovo ulico, Ulico oktobrske revolucije in šolskim kompleksom je namenjeno otroškemu vrtcu. Znotraj ureditvenega območja se ohranja obstoječi stanovanjski objekt na parceli št. 2048 k.o. 2626 Izola.«
5. člen

V 5.členu odloka se v (1) odstavku, 2. točka, doda dve alineii:

· »Ureditev dostopa in dovoza za objekt na parceli št. 2048 k.o. 2626 Izola, s smeri Prešernove ceste, preko parcele 2049/1 k.o. 2626 Izola, do omenjene parcele, v pasu 3 m, merjeno od meje s parcelo 2047 k.o. 2626 Izola.. 
· Rekonstrukcija in sanacija obstoječih stanovanjskih objektov ter rušitev obstoječih in gradnja novih v enakih tlorisnih gabaritih, z možnostjo nadzidave do višine P+1.«
6. člen
V 20. členu Odloka se:

· (5) točki doda nov, drugi odstavek, ki glasi: »pri projektiranju in gradnji je potrebno zagotoviti izvajanje ukrepov za zmanjševanje količin padavinske odpadne vode, ki se odvaja v mešano kanalizacijo in zagotoviti odvajanje padavinske odpadne vode z ločenim kanalizacijskim omrežjem za odvajanje in čiščenje odpadne fekalne in padavinske vode v skladu s predpisi.
· doda nova, osma točka, ki glasi: » (8) Omogočen in zagotovljen mora biti neoviran dostop do sistema javne kanalizacije s komunalnim vozilom za vzdrževanje, praznjenje in čiščenje kanalizacije ter zemljiškoknjižno urejene s tem v zvezi povezane služnosti. 

7. člen.
V 15. členu odloka za območje B1 se doda alinea, ki se glasi:

· »stanovanjski objekt ob Kosovi ulici: do P+1« 
8. člen

Dopolni se 24. člen, (3) odstavek. Zadnji stavek se dopolni in nadaljuje s tekstom: 
»,ali v kolikor ni drugače mogoče, zagotovi, glede na število stanovanjskih enot, ustrezno število parkirnih mest na javnem parkirišču ob Prešernovi cesti. Skladno s 25. členom odloka.«

9. člen
(1) Sprememba Odloka je na vpogled pri pristojni službi  Občine Izola. 

(2) Ta odlok začne veljati petnajsti dan po objavi v Uradnih objavah občine Izola.

Številka: 3505-1/2013

